.
#يمه_أطمنج_عليه گطعتهن ايديه
وفيتج بعيني چفيني وسنيني يم المشرعة
ياحره ربيتي ضحيتي وانطيتي لحسين ٤
اطمأني وانا جايبلچ خبر زين
اربعتنه يمه رحنه فدوة لحسين
من تسأليني على روحي والنفس وين
روحي يمه للاخوه وفت الدين
صوغتي من الطف ييمه ذني الثنبن
خبر گطع چفوف ايديه ونبلة العين
يمه ولدچ نشامى مارجعنه بسلامه
اني اوصي بخواني بايماني ومتاني ماواحد يظل
ولخاطر العشرة والعترة والزهرة نتگطع وصل
واني اخر منية گطعتهن اديه
📌
احمد الله يمه صدري خلص انفاس
روحي صعدت للسمه وياها حراس
انتي خليتي المنيه عدنه مقياس
گلتي تنذبحون لازم وارفع الراس
چان راي ارواح خوتي يوصل احساس
لمنه گالو واليوصله انت عباس
حمولني امانة رفعي راسچ ورانه
شلتي الصبر رايه وكفايه من هايه بيد المصطفى
بيه يالجمر ضوة للنخوه والخوه بعده ماطفى
من خذتني الحميه
📌
ارد أوصيچ بوصية يالأصيلة
يمة وديلي سلامي للعقيلة
انا ادور لصبرها عن مثيله
من سبوها ماكو واحد تشتكيله
هيه تدري بالكفاله مو قليلة
وانا ادري عگبي هيه هم كفيله
يمه لأخر عمرها انا حارس خدرها
انا الي عرفوني وصفوني سموني سبع الگنطرة
يايمه واسيها طمنيها بلغيها عني المعذره
عني راحت سبيه
📌
من تلگيت السهم وانطيت دمي
تگله من تذبح نظرتي انا أسمي
گتله راح أكتب خلودي وأجلي همي
يا سهم والدم مدادي وانته قلمي
السهم حير فضوله هذا عزمي
گتله اريد بهذا موتي تفرح امي
شلون اضيع رباها الله يرضى لراضها
هايه اللي بافكاري بصياري والباري إلها جنته
واشلون ابن حيدر يتعذر مايگدر وامه تنخته
عالعهد يالأبية
📌
انا عد ضنچ يايمه شوفي قدري
حسين گلي من اتركه احني ضهري
عندي منزلته يايمه بيه يدري
هو خويه وهو امامي وهو ذخري
نحره من انحز يايمه قبله نحري
صدره من انرض يايمه قبله صدري
صاح من طاحت ايدي راح اخويه وعضدي
شفت انخطف لونه واعيونه واجفونه غرگن بالدمع
وگبال شماته اهاته حسراته صارت تنسمع
ردت ادي التحيه
📌
انتي مو بس امرأه وحيدر رضاها
چان نساب العرب يعرف اباها
غيرتچ محد عرف سر محتواها
وين اكو مثلچ مرة تضحي بضناها
سيرتچ من يدري بيها الما قراها
ايگول ماتت فاطمة والله حياها
ماتمرني الهزيمة وأمي هاي العظيمة
انتي الورى افعالي وابدالي للتالي بسمچ افتخر
يانور البگلبي وبدربي من حربي جايبلچ نصر
هذا نصرچ هديه
📌
انا ضامي ماتركته جمري يخمد
اشلون يم نيران زينب قلبي يبرد
روحي جفت بس ضميري شفته ورد
والنهر من عاينتله بيه ماصد
متت ضامي ماشربته ربي يشهد
انا هسه يمه گاعد يم محمد
گلي اخذ البشارة صار چفك منارة
لمن تلگاني ضماني كناني راعي الأوله
شفت ابتسم قائل ياكافل تستاهل گبة بكربله
هايه ثمرة قضيه گطتعهن اديه